เรื่องร้องเรียน: ถนนลาดพร้าว ที่มีการก่อสร้างรถไฟฟ้าสายสีเหลือง ซึ่งดำเนินการก่อสร้างรถไฟเสร็จสิ้นหลายเดือนแล้ว แต่ปัจจุบันยังไม่ดำเนินการคืนพื้นที่ถนนให้รถวิ่งได้ทั้งสาย มีการปิดกั้นถนนเป็นช่วงๆ ทำให้รถติด ทั้งๆที่รถไฟฟ้าก็เสร็จล่าช้าแล้ว แต่การดำเนินการคืนพื้นผิวถนนก็ยังล่าช้าไปอีก สร้างความเดือดร้อนกับผู้ใช้รถใช้ถนนเป็นเวลายาวนาน ขอให้ดำเนินการเรื่องคืนพื้นที่ถนนลาดพร้าวให้แล้วเสร็จโดยเร็วด้วย
การดำเนินการของเจ้าหน้าที่: ในนามโครงการรถไฟฟ้าสายสีเหลือง ได้ตรวจสอบข้อร้องเรียนดังกล่าวแล้ว พบว่าพื้นที่บริเวณดังกล่าว มีการดำเนินการงานคืนสภาพผิวจราจร (ถาวร) บนถนนลาดพร้าว คาดว่าจะดำเนินการแล้วเสร็จประมาณช่วงปลายเดือนสิงหาคม ต้องขออภัยในความไม่สะดวกมา ณ โอกาสนี้
ความเห็นของผู้แจ้ง: ตามแผนจะดำเนินการให้แล้วเสร็จเดือนส.ค. ตอนนี้ก.ย. แล้วยังไม่มีทีท่าว่าจะเสร็จเลย
พื้นที่: แขวงคลองเจ้าคุณสิงห์ เขตวังทองหลาง กรุงเทพมหานคร